#

# คำสั่งกรมสรรพากร

## ที่ ท.ป.264/2559

##  เรื่อง กำหนดสถานที่รับแบบแสดงรายการและรับชำระเงินภาษีอากรตามประมวลรัษฎากร

 เพื่ออำนวยความสะดวกแก่ผู้เสียภาษีอากร และให้การบริหารการจัดเก็บภาษีอากรตามประมวล
รัษฎากรมีประสิทธิภาพ อาศัยอำนาจตามความในมาตรา ๑๑ และมาตรา 83 แห่งประมวลรัษฎากร
อธิบดีกรมสรรพากรจึงมีคำสั่งไว้ ดังต่อไปนี้

 ข้อ 1 ให้ยกเลิกความในข้อ 1 ของคำสั่งคำสั่งกรมสรรพากรที่ ท.ป. 208/2556 เรื่อง กำหนดสถานที่รับแบบแสดงรายการและรับชำระเงินภาษีอากรตามประมวลรัษฎากร ลงวันที่
20 กุมภาพันธ์ พ.ศ. 2556 และให้ใช้ความต่อไปนี้แทน

 “ข้อ ๑ ให้ส่วนบริการคืนภาษีมูลค่าเพิ่มให้แก่นักท่องเที่ยว ณ ท่าอากาศยาน ดังต่อไปนี้

เป็นสถานที่รับแบบแสดงรายการและรับชำระเงินภาษีอากร สำหรับผู้เสียภาษีอากรที่เป็นบุคคลธรรมดา
ซึ่งมีเงินได้พึงประเมินจากการขายเพชร พลอย ทับทิม มรกต บุษราคัม โกเมน โอปอลนิล เพทาย
ไพฑูรย์ หยก ไข่มุก และอัญมณีที่มีลักษณะทำนองเดียวกัน เฉพาะที่ยังมิได้เจียระไนแต่ไม่รวมถึง
สิ่งทำเทียมวัตถุดังกล่าวหรือที่ทำขึ้นใหม่ ซึ่งไม่ได้รับยกเว้นภาษีเงินได้บุคคลธรรมดา และต้องนำเงินได้
พึงประเมินจากการขายอัญมณีดังกล่าวมารวมคำนวณเพื่อเสียภาษีเงินได้ตามมาตรา ๔๘ (๑) และ (๒)
แห่งประมวลรัษฎากร และกรณีผู้นำเข้าหรือผู้ขายซึ่งเป็นบุคคลธรรมดา สำหรับการนำเข้ามาเพื่อขาย
หรือการขายเพชร พลอย ทับทิม มรกต บุษราคัม โกเมน โอปอล นิล เพทาย ไพฑูรย์ หยก ไข่มุก
และอัญมณีที่มีลักษณะทำนองเดียวกัน เฉพาะที่ยังมิได้เจียระไน แต่ไม่รวมถึงสิ่งทำเทียมวัตถุดังกล่าว
หรือที่ทำขึ้นใหม่ ซึ่งผู้นำเข้าอัญมณีมาเพื่อขายหรือการขายอัญมณีดังกล่าวไม่ได้รับสิทธิยกเว้นภาษีมูลค่าเพิ่ม

 (๑) ท่าอากาศยานสุวรรณภูมิ

 (2) ท่าอากาศยานดอนเมือง

 (3) ท่าอากาศยานเชียงใหม่

 (4) ท่าอากาศยานภูเก็ต

 (5) ท่าอากาศยานกระบี่

 (6) ท่าอากาศยานสมุย

 (7) ท่าอากาศยานหาดใหญ่

 (8) ท่าอากาศยานอู่ตะเภา

 (9) ท่าอากาศยานสุราษฎร์ธานี

 (10) ท่าอากาศยานแม่ฟ้าหลวง เชียงราย”

/ข้อ ๒ ...

 ข้อ 2 คำสั่งนี้ให้ใช้บังคับสำหรับการยื่นแบบแสดงรายการและชำระภาษีอากร ตั้งแต่วันที่
6 สิงหาคม พ.ศ. ๒๕๕9 เป็นต้นไป

 สั่ง ณ วันที่ 28 พฤศจิกายน พ.ศ. ๒๕๕9

 ประสงค์ พูนธเนศ

 (นายประสงค์ พูนธเนศ)

 อธิบดีกรมสรรพากร